นายสมชาย วงศ์สวัสดิ์ ปลัดกระทรวงแรงงาน ในฐานะ ประธานคณะกรรมการค่าจ้างกลาง เปิดเผยว่า คณะกรรมการค่าจ้างกลางมีมติให้ปรับเพิ่มค่าจ้างขั้นต่ำตามที่อนุกรรมการค่าจ้างจังหวัดเสนอมา 35 จังหวัด ในอัตรา 1-7 บาท โดยให้มีผลภายหลังวันที่ 1 สิงหาคม 2549 ส่วนอีก 41 จังหวัดที่เหลือ คณะอนุกรรมการจังหวัดเสนอให้ไม่ปรับ เนื่องจากเห็นว่าได้มีการปรับไปแล้วเมื่อปลายปี 2548ประกอบกับค่าครองชีพและอัตราเงินเฟ้อของจังหวัดเหล่านี้ไม่อยู่ในสภาวะที่ทำให้ลูกจ้างเดือดร้อน ซึ่งคณะกรรมการจะมีการพิจารณาปรับค่าจ้างใน 41 จังหวัดอีกครั้งในเดือนตุลาคม จากปัจจัยราคาน้ำมันและค่าครองชีพรายงานข่าวแจ้งว่า สำหรับจังหวัดที่ได้รับการปรับค่าจ้างขั้นต่ำมากที่สุดมีเพียง 1 จังหวัด คือ ราชบุรี โดยเพิ่มขึ้น 7 บาท เป็น 154 บาท ส่วนที่ปรับขึ้น 5 บาท คือ ปราจีนบุรี เป็น 152 บาท และจังหวัดที่ขึ้น 4 บาท คือ พิษณุโลกและกำแพงเพชร เป็น 147 บาท ที่ปรับ 3 บาท มี 14 จังหวัด คือ กาฬสินธุ์ อุดรธานี นครราชสีมาชัยภูมิ บุรีรัมย์ ขอนแก่น ชัยนาท พระนครศรีอยุธยา ลพบุรี ประจวบคีรีขันธ์ เพชรบุรี ตราด สุพรรณบุรี และภูเก็ตส่วนขึ้น 2 บาท มี 10 จังหวัด อาทิ แพร่ น่าน เพชรบูรณ์ นครสวรรค์ อุทัยธานี อำนาจเจริญ สุรินทร์ ยโสธร
ประธานคณะกรรมการค่าจ้างกลางของไทยคนใดที่ได้รับมติให้ปรับเพิ่มค่าจ้างขั้นต่ําตามที่อนุกรรมการค่าจ้างจังหวัดเสนอมา 35 จังหวัด ในอัตรา 1-7 บาท 
สมชาย วงศ์สวัสดิ์